
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 97
din 29 mai 2014
privind validarea mandatului unui consilier local şi modificarea componenţei

unei comisii de  specialitate

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10691/VI/13.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

          Având în vedere demisia domnului Seracu Nicolae - Remus din  calitatea de consilier local, înregistrată  la Consiliul Local Sighişoara cu nr. 24/CL/24.04.2014 ;

          Văzând adresa cu nr. 34/24.04.2014, înregistrată  la Consiliul Local Sighişoara cu nr. 25/CL/25.04.2014, depusă de Partidul Democrat Liberal, din care face parte domnul Seracu Nicolae - Remus, prin care adresează solicitarea de a se lua act de vacanţa locului de consilier local, începând cu data de 24.04.2014 şi iniţierea procedurilor necesare pentru ocuparea locului rămas vacant, ca urmare a demisiei domnului Seracu Nicolae - Remus, de către doamna Balaş Ionela Daniela;

          Având în vedere Hotătârea Consiliului Local Sighişoara nr. 96/29.05.2014 privind încetarea de drept a mandatului de consilier local a domnului Seracu Nicolae - Remus;

           Ţinând cont de prevederile art. 6 şi 7 din Legea nr. 393/2004 privind Statutul aleşilor locali, cu modificările şi completările ulterioare, respectiv de prevederile art.  96 alin. (9) din Legea nr. 67/2004 pentru alegerea autorităţilor administraţiei publice locale, republicată, cu modificările şi completările ulterioare;

           Având în vedere prevederile Regulamentului de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;
          Văzând şi Raportul de specialitate cu nr. 10698/VI/13.05.2014, prezentat de Serviciul Administraţie publică locală, prin care se propune validarea mandatului unui consilier local şi modificarea componenţei unei comisii de specialitate, făcându-se dovada îndeplinirii prevederilor legale, precum şi Raportul Comisiei de validare aleasă prin Hotărârea Consiliului Local Sighişoara nr. 1 din 25.06.2012;
           În temeiul  prevederilor art. 31 alin. (3), art. 36 alin. (1) şi alin. (9), art. 45 alin. (1) şi ale art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare, 

H O TĂ R Ă Ş T E:
Art. 1. Consiliul Local al Municipiului Sighişoara validează alegerea doamnei Balaş Ionela Daniela, din partea Partidului Democrat Liberal, în calitate de consilier local în Consiliul Local al Municipiului Sighişoara. 

Art. 2. Se modifică Comisia pentru servicii publice, comerţ, agricultură şi turism, care va avea următoarea componenţa:

1. Burlacu Adrian

2. Gall Erno

3. Balaş Ionela Daniela

Art. 3. Prezenta hotărâre poate fi atacată de cei interesaţi la instanţa de contencios administrativ în termen de 5 zile de la adoptare sau, în cazul celor absenţi de la şedinţă, de la comunicare, potrivit art. 31^1 alin. (1) din Legea nr. 215/2001, Legea administraţiei publice locale, republicată, cu modificările şi completările ulterioare. 
Art. 4. Prezenta hotărâre se comunică doamnei Balaş Ionela Daniela şi domnilor consilieri locali din cadrul Comisiei pentru servicii publice, comerţ, agricultură şi turism, în vederea ducerii la indeplinire a prevederilor acesteia.

Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Doamna Balaş Ionela Daniela – consilier;
  1 ex. Domnul Burlacu Adrian – consilier;
  1 ex. Domnul Gall Erno – consilier.
  9 ex. 
C.B./G.V.
